**Батылдылық.**

Уильям Кэри

*«Уәде етілген елде ол жат жұрттық келімсек болып, Тәңір Иеге сеніп өмір сүрді... себебі... сәулетшісі де, құрылысшысы да Құдайдың Өзі болған, негізі берік қаланған мәңгілік қаланың пайда болуын күтіп жүрді».* ***(Еврейлерге 11:9,10)***

Чак Уикмен мың жарымға жуық мәсіхші жастарды жинап алып, олардан; Уильям Кэри деген кім?, деп сұрағанда, ол өмірі бойы есінен кетпейтін жауап алып таңқалды. Білесіз бе, мың жарым адамның ішінен қанша адам Кэри жайлы бірдеңе айта алды? Ешкім де. Бірақта Уильям Кэриді шынымен де «қазіргі кездегі елшіліктің тұп атасы» деп атауға болады, оның 1792 жылы елшілік жайында жазған кітабы бүкіл мәсіхшілік әлемді жарып жіберді, сол кітаптың әсері Мартин Лютердің «Тоқсан бес тезистер» кітабымен маңыздылығы жағынан бір деңгейге қойды.

Ал енді Уильям Кэри деген кім? Ол 1761 жылы Англиядағы Нортгемптонға жақын жерде, кедей отбасында дүниеге келді. Кэри аллергиядан зардап шеккен, сондықтан бағбан боламын деген арманына жете алмады. Уильям он алты жасында етікшінің көмекшісі болып жұмысқа тұрады, алайда көп ұзамай Иса Мәсіхке сенімге келеді.

Кәдімгі орта білімі болмағанына қарамастан, жас жігіт алға қойған мақсатына ұмтыла берді, сөйтіп өмірді өзгерткісі келді. Құдай оған шет тілдерін үйренуге ерекше қабылет берді. Уоррен Уирсби Кэри жайлы былай жазған; «Жасөспірім шағында алты тілдегі Киелі Кітапты оқи алатын. Кейінрек, Калькуттадағы Форт Уильям атындағы шығыс тілдері колледжінде профессор болып істеді, ал оның Серампордағы баспаханасы Жазбаны қырықтан астам тілдер мен диалектіде басып шығарды, сөйтіп Құдай Сөзімен отыз миллионнан астам индустарды қамтамасыз етті».

Әлемде сол секілді жетістікке жеткен жас адам болған емес, ол он тоғыз жасында өзі шәкірт болып істеп жүрген етікшінің балдызына үйленді. Бір күні Кэри әлемде әртүрлі көптеген халықтар бар екенін білді, соның ішінде Мәсіх жайлы ештеңеде білмейтін халық та бар екен. Осы ой оған маза бермей қойды, сөйтіп Құдай оны алыстағы елдерге барып Ізгі Хабарды уағыздауға шақырғанын түсінді. Өзінің бәріне белгілі уағызын айтып болғаннан соң, оның ішінде мынадай сөздер болған еді; «Құдайдан ұлы істерді күтіңдер, Құдай үшін ұлы істер жасаңдар», міне осыдан кейін, ол Үндістанға елшілік қызметпен аттанды. Ол Ізгі Хабарды уағыздау мақсатында, алыс елге көшіп барған протестандардың алғашқысы болды.

Басында Кэридің әйелі Дороти оның артынан еруге мүлдем қарсы болды, ал әкесі болса, баласының Үндістанға баруы, ақылсыз шешім деп қабылдады. Уильям жақындарының пікірлеріне қарамастан, сегіз жастағы баласымен бірге корабльге отырып, елін қалдырып кетті. Біраздан соң, көмекшісі болып жұмыс істеп жүрген етікші қайтыс болды, соны естіген Кэри, корабль Англияға қайтып кетпес бұрын, үйіне оралуға мәжбүр болды. Содан екінші рет барайын деп жатқанда, әйелі де оның артынан ілесіп алды. Дороти бәрі бір ешқашан бақытты бола алмайтынын білді, өкінішке орай солай болды да. Әйелі айналаны қоршаған адамдарға үйрене алмай қойды, әрі денсаулығы нашарлап кетті. Дороти Кэриден әрқашан жалынып, басқа елде тұрудан бас тартып, үйге қайта оралуын сұрап қоймады.

Шығыс-үнді компаниясы одан бас тартқаннан соң, Кэри Үндістанның фабрикаларының бірінен жұмыс іздей бастады, ал кешке қарай бенгаль тіліне Құдай сөзін аударын жалғастыра берді, сөйтіп жергілікті халыққа Ізгі Хабар уағызын айтып жүрді. Сегіз жастағы ұлы Питердің аяқ астынан болған өлімі, Доротидың есінен ауысып кетуіне себеп болды, сөйтіп ол ешқашан психикалық дұрыс қалпына келе алмады. Дороти қайтыс болғанға дейін, күйеуінің Ізгі хабар жайлы қалауын қолдай алмады, ақыры 1807 жылы қайтыс болды. Алайда Кэри күресін жалғастыра берді, қиындықтар мен сынақтарын ерлікпен өткізді. Бенгальдықтардың арасында жеті жыл жүріп, Кэри сол халықты шынайы сүюді үйренді.

Егер кімде кім бір нәрседен бас тартуға себеп іздер болса, онда Уильям Кэри болған еді. Себебі 1812 жылы алапат өртте оның еңбектері, грамматика жайлы жазған екі кітабы, үлкен көптілді сөздігі, сосын барлық Киелі Кітап аудармалары өртеніп кетті, бірақ Кэри тізірлеп келіп, Құдайға алғыс айтып, бәрін басынан бастауға тағы да күші бар екенін айтты.

Ал 1834 жылы Кэри қайтыс болды, бірақ өзі жақсы көрген индустарға, өзінің артынан үлкен із қалдырып кетті, өйткені ол оларға Мәсіхтің құтқарылу жолы жайлы Сөзін уағыздап, сонымен қатар, бүкіл әлемге елшілік жайлы орнын қалдырды.